cyanic-selkie/wikianc huggingface dataset:
Ανατομία
Ανατομία ανθρώπου
Η ανθρώπινη ανατομία, η φυσιολογία και η βιοχημεία είναι συμπληρωματικές βασικές ιατρικές επιστήμες, οι οποίες γενικά διδάσκονται σε φοιτητές ιατρικής στο πρώτο έτος σπουδών στην ιατρική σχολή. Η ανθρώπινη ανατομία μπορεί να διδαχθεί είτε ανά περιοχές του σώματος, μελετώντας την ανατομία σωματικών περιοχών όπως το κεφάλι και το στήθος, είτε ανά συστήματα οργάνων, όπως το νευρικό ή το αναπνευστικό σύστημα. [1] Το μεγαλύτερο βιβλίο ανατομίας, Ανατομία του Gray (Gray's Anatomy), έχει αναδιαμορφωθεί και η ανατομική μελέτη ανά συστήματα οργάνων αντικαθίσταται από τη μελέτη ανατομίας σωματικών περιοχών, σύμφωνα με τις σύγχρονες μεθόδους διδασκαλίας. Μια εμπεριστατωμένη γνώση της ανατομίας απαιτείται από τους γιατρούς, ιδιαίτερα χειρουργούς και ιατρούς που εργάζονται σε ορισμένες διαγνωστικές ειδικότητες, όπως ιστοπαθολογία και ακτινολογία.
Στην ακαδημαϊκή κοινότητα, ανατόμοι απασχολούνται συνήθως σε πανεπιστήμια, ιατρικές σχολές ή πανεπιστημιακά νοσοκομεία. Τα καθήκοντα τους περιλαμβάνουν τη διδασκαλία ανατομίας και την έρευνα σε ορισμένα συστήματα, όργανα, ιστούς ή κύτταρα.
Ανατομία ασπονδύλων
Τα ασπόνδυλα αποτελούν μια τεράστια ποικιλία των έμβιων οργανισμών που κυμαίνονται από τους πιο απλούς μονοκύτταρους ευκαρυωτικούς οργανισμούς, όπως το παραμήκιο, έως τα πολύπλοκα πολυκύτταρα ζώα όπως το χταπόδι, ο αστακός και η λιβελούλα. Αποτελούν περίπου το 95% των ζωικών ειδών. Εξ ορισμού, κανένα από αυτά τα πλάσματα δεν έχει σκελετό. Τα κύτταρα των μονοκύτταρων πρωτοζώων έχουν την ίδια βασική δομή με εκείνη των πολυκύτταρων ζώων, αλλά μερικά τμήματα τους εξειδικεύονται στον ισοδύναμο ιστών και οργάνων. Η μετακίνηση παρέχεται συχνά από μαστίγια ή βλεφαρίδες ή ψευδοπόδια, η τροφή συλλέγεται με φαγοκυττάρωση, οι ενεργειακές ανάγκες μπορούν να παρέχονται μέσω της φωτοσύνθεσης και το κύτταρο μπορεί να υποστηρίζεται από έναν ενδοσκελετό ή έναν εξωσκελετό. Ορισμένα πρωτόζωα μπορούν να σχηματίσουν πολυκύτταρες αποικίες.
Τα μετάζωα είναι πολυκύτταροι οργανισμοί με διαφορετικές ομάδες κυττάρων που έχουν διαφορετικές λειτουργίες. Οι πιο βασικοί τύποι ιστών στα μετάζωα είναι ο επιθηλιακός και ο συνδετικός ιστός, οι οποίοι είναι παρόντες σε σχεδόν όλα τα ασπόνδυλα. Η εξωτερική επιφάνεια της επιδερμίδας σχηματίζεται κανονικά από επιθηλιακά κύτταρα και εκκρίνει μια εξωκυτταρική μήτρα, η οποία παρέχει υποστήριξη για τον οργανισμό. Ένας ενδοσκελετός προερχόμενος από το μεσόδερμα είναι παρών στα εχινόδερμα, τα σφουγγάρια και σε μερικά κεφαλόποδα. Ο εξωσκελετός προέρχεται από την επιδερμίδα και αποτελείται από χιτίνη στα αρθρόποδα (έντομα, αράχνες, τσιμπούρια, γαρίδες, καβούρια, αστακοί). Το ανθρακικό ασβέστιο αποτελεί συστατικό του κελύφους στα μαλάκια, τα βραχιόποδα και σε μερικούς πολύχαιτους, ενώ το πυρίτιο συνθέτει τον εξωσκελετό των μικροσκοπικών διατόμων και των ακτινόζωων. Άλλα ασπόνδυλα μπορεί να μην έχουν άκαμπτες δομές, αλλά η επιδερμίδα τους μπορεί να εκκρίνει μια ποικιλία από επικαλύψεις της επιφάνειας όπως το πινακόδερμα στα σφουγγάρια, η ζελατινώδης επιδερμίδα στα κνιδόζωα (πολύποδες,θαλάσσιες ανεμώνες, μέδουσες) και η επιδερμίδα από κολλαγόνο στους πολύχαιτους. Το εξωτερικό επιθηλιακό στρώμα μπορεί να περιλαμβάνει κύτταρα διαφόρων τύπων συμπεριλαμβανομένων των αισθητήριων κυττάρων, των κυττάρων του αδένα και των κνιδοκυττάρων. Μπορεί επίσης να υπάρχουν προεξοχές όπως μικρολάχνες, βλεφαρίδες, τρίχες, αγκάθια και εξογκώματα.
Ανατομία Αρθροπόδων
Κύρια άρθρα: αρθρόποδα, μορφολογία εντόμων και ανατομία αραχνών
Τα αρθρόποδα αντιστοιχούν στο μεγαλύτερο μέρος του ζωικού βασιλείου με πάνω από ένα εκατομμύριο γνωστά είδη ασπόνδυλων.
Τα έντομα έχουν ένα σώμα που διαχωρίζεται σε τμήματα και υποστηρίζεται από ένα σκληρό εξωτερικό περίβλημα, τον εξωσκελετό, κατασκευασμένο ως επί το πλείστον από χιτίνη. Τα τμήματα του σώματος οργανώνονται σε τρία διακριτά μέρη: την κεφαλή, τον θώρακα και την κοιλιά. Η κεφαλή φέρει συνήθως ένα ζευγάρι αισθητήριων κεραίων, ένα ζευγάρι σύνθετα μάτια, από ένα έως τρία απλά μάτια (ocelli) και τρία σύνολα τροποποιημένων προσαρτημάτων που σχηματίζουν τη στοματική κοιλότητα. Ο θώρακας έχει τρία ζεύγη τμηματικών ποδιών, ένα ζεύγος για καθένα από τα τρία τμήματα που συνθέτουν το θώρακα και ένα ή δύο ζεύγη πτερυγίων. Η κοιλιακή χώρα αποτελείται από έντεκα τμήματα, ορισμένα από τα οποία μπορεί να συντήκονται, και στεγάζει το πεπτικό, το αναπνευστικό, το ουροποιητικό και το αναπαραγωγικό σύστημα. Υπάρχουν σημαντικές διαφορές μεταξύ των ειδών και πολλές προσαρμογές στα μέρη του σώματος, ειδικά τα φτερά, τα πόδια, τις κεραίες και το στόμα.
Οι αράχνες αποτελούν κατηγορία αραχνοειδών, έχουν τέσσερα ζεύγη ποδιών και ένα σώμα που αποτελείται από δύο τμήματα, έναν κεφαλοθώρακα και την κοιλιά. Οι αράχνες δεν έχουν φτερά ούτε κεραίες. Έχουν στοματικά εξαρτήματα τα οποία συχνά συνδέονται με αδένες δηλητηρίου, καθώς οι περισσότερες αράχνες είναι δηλητηριώδεις. Έχουν και ένα δεύτερο ζευγάρι προσαρτημάτων τα οποία συνδέονται με τον κεφαλοθώρακα. Αυτά έχουν την ίδια κατάτμηση ως τα πόδια και λειτουργούν ως γευστικά και οσφρυτικά όργανα.
Ιστορία
Κύριο άρθρο: Ιστορία της ανατομίας
Αρχαία χρόνια
Το 1600 π.Χ., ο πάπυρος του Edwin Smith, ένα αρχαίο αιγυπτιακό ιατρικό κείμενο, περιέγραφε την καρδιά, τα αγγεία, το συκώτι, τον σπλήνα, τα νεφρά, τον υποθάλαμο, τη μήτρα και την ουροδόχο κύστη, και έδειχνε τα αιμοφόρα αγγεία που αποκλίνουν από την καρδιά. Ο πάπυρος Ebers (1550 π.Χ.) περιελάμβανε την "πραγματεία για την καρδιά», με τα αγγεία που μεταφέρουν όλα τα υγρά του σώματος προς ή από κάθε μέλος του σώματος.
Η ανατομία των μυών και του σκελετού περιγράφηκε στον Ιπποκράτειο Κώδικα, ένα αρχαίο ελληνικό ιατρικό έργο που γράφτηκε από άγνωστους συγγραφείς. Ο Αριστοτέλης περιέγραψε την ανατομία των σπονδυλωτών βασιζόμενος σε ανατομή ζώων. Ο Πραξαγόρας προσδιόρισε την διαφορά μεταξύ αρτηριών και φλεβών. Επίσης, κατά τον 4ο αιώνα π.Χ., ο Ηρόφιλος και ο Ερασίστρατος παρουσίασαν πιο ακριβείς ανατομικές περιγραφές βασιζόμενοι στη ζωοτομία των εγκληματιών στην Αλεξάνδρεια κατά τη διάρκεια της δυναστείας των Πτολεμαίων.
Στον 2ο αιώνα, ο Γαληνός της Περγάμου, ανατόμος, κλινικός, συγγραφέας και φιλόσοφος, έγραψε την τελική και με μεγάλη επιρροή ανατομική πραγματεία των αρχαίων χρόνων. Συνέταξε τις υπάρχουσες γνώσεις και σπούδασε ανατομία με την ανατομή των ζώων. Ήταν ένας από τους πρώτους πειραματικούς φυσιολόγους μέσω πειραμάτων ζωοτομίας σε ζώα. Τα σχέδια του Γαληνού, που βασίζονται κυρίως στην ανατομία του σκύλου, αποτέλεσαν ουσιαστικά το μοναδικό ανατομικό βιβλίο για τα επόμενα χίλια χρόνια. Το έργο του ήταν γνωστό στους γιατρούς της Αναγέννησης μόνο μέσω της Χρυσής Εποχής της ισλαμικής ιατρικής μέχρι που μεταφράστηκε από τα Ελληνικά κάποια στιγμή τον 15ο αιώνα.
Εξωτερικοί σύνδεσμοι
*
Άλκηστις
Άλκηστις - Με το όνομα αυτό στην ελληνική γραμματεία φέρονται:
Κατηγορία:Αποσαφηνίσεις ονομάτων
Σιδερώστρα
μικρογραφία|Σιδέρωμα σε σιδερώστρα, [[Κλίβελαντ, Οχάιο (1949)]] Το σιδέρωμα γίνεται συνήθως με σιδερώστρα, ένα μικρό, φορητό, πτυσσόμενο τραπέζι με μία επιφάνεια ανθεκτική στη θερμότητα.
Μερικές σιδερώστρες εμπορικής ποιότητας ενσωματώνουν ένα στοιχείο θέρμανσης και ένα πεντάλ που λειτουργεί με κενό. Στις 16 Φλεβάρη του 1858 ο W. Vandenburg και J. Harvey κατοχυρωμένοι με δίπλωμα ευρεσιτεχνίας έφτιαξαν έναν πίνακα σιδέρωματος. Μία πραγματικά φορητή πτυσσόμενη σιδερώστρα για πρώτη φορά δημιουργήθηκε το 1875 από τον John B. Porter στον Καναδά. Η εφεύρεση περιλαμβάνει επίσης μια αφαιρούμενη πλακέτα. Το 1892 η Σάρα Μπουν έλαβε δίπλωμα ευρεσιτεχνίας στις Ηνωμένες Πολιτείες για βελτιώσεις στη σιδερώστρα, που επιτρέπει την καλύτερη ποιότητα σιδερώματος.
Παραπομπές
Κατηγορία:Οικιακά σκεύη
Γιοάχιμ Λάμπι
Ο Γιοάχιμ Λάμπι (γερμ. Joachim Llambi, γεννημένος στις 18 Ιουλίου 1964 στο Ντούισμπουργκ)) είναι Γερμανο-ισπανός καλλιτέχης χορευτής, αθλητής χορού, κριτής και τηλεοπτικός παρουσιαστής.
Βιογραφία
Γεννήθηκε στις 18 Ιουλίου 1964 στο Ντίσμπουργκ από γονείς Ισπανούς μετανάστες από την Βαρκελόνη.
Βιβλιογραφία
Κατηγορία: Κατηγορία:Γερμανοί Τηλεπαρουσιαστές Κατηγορία:Γερμανοί χορευτές
Ζαφειράκης Θεοδοσίου
Ο Ζαφείριος «Ζαφειράκης» Θεοδοσίου Λογοθέτης (1772 - 1822) ήταν πρόκριτος και οπλαρχηγός της Ελληνικής Επανάστασης του 1821 από τη Νάουσα. Στις μέρες μας η Νάουσα κι οι κάτοικοί της τον έχουν τιμήσει ιδιαίτερα, αφού στην πόλη υπάρχουν αφιερωμένα σε αυτόν μια προτομή του στο πάρκο της πόλης, μια κεντρικότατη οδός που φέρει το όνομά του, ένα στρατόπεδο με το όνομά του και ένας πολύ γνωστός για τις επιτυχίες του στο πανελλήνιο αθλητικός σύλλογος κ.ά.
Βιογραφικά στοιχεία
Ο Ζαφειράκης Θεοδοσίου γεννήθηκε το 1772 στη Νάουσα της Μακεδονίας. Κατάγονταν από αρχοντική οικογένεια της Νάουσας και απέκτησε πλούσια μόρφωση, γεγονός που του απέδωσε και την ιδιότητα του λογοθέτη. Ήταν ιδιαίτερα φιλόδοξος και γενναιόδωρος και κατείχε μεγάλη περιουσία. Σπούδασε κυρίως στα Ιωάννινα, όπου πέρασε σχεδόν όλη τη νεανική του ηλικία. Εκεί, ο Αλή πασάς τον ξεχώρισε για το οξύ πνεύμα του ανάμεσα στη σπουδάζουσα νεολαία και τον έθεσε υπό την προστασία του. Κατά την τρίτη πολιορκία της Νάουσας από τον Αλή πασά, το 1804, οι Ναουσαίοι αναγκάστηκαν να συνθηκολογήσουν. Τότε στάλθηκε επιτροπή στα Ιωάννινα με επικεφαλής τον Ζαφειράκη Θεοδοσίου. Ο Αλή πασάς τότε τον διόρισε διοικητή στη Νάουσα. Έκτοτε, ο Ζαφειράκης εργάστηκε για την αποτίναξη του ζυγού, διαβάλλοντας τον Αλή πασά στον οθωμανό βαλή της Θεσσαλονίκης. Ο Αλή πασάς εκδίωξε τον Ζαφειράκη από τη Νάουσα και ο τελευταίος αναγκάστηκε να καταφύγει στη Θεσσαλονίκη, κατόπιν στο Άγιο Όρος και τελικά στην Κωνσταντινούπολη. Εκεί διέμεινε 12 χρόνια και τελικά κατάφερε να αποσπάσει διαταγή από τον σουλτάνο Μαχμούτ Β΄, ώστε να επιστρέψει ως πρόκριτος στη Νάουσα. Στο μεταξύ, η Νάουσα είχε ήδη φύγει από την επιρροή του Αλή πασά, από το 1812.
Ως άρχοντας της πόλης ήταν ιδιαίτερα αγαπητός λόγω της γενναιοδωρίας του αλλά και του πλήθους έργων που παρέδωσε στην πόλη, όπως ήταν βιομηχανικές μονάδες (ιδιαίτερα οπλισμού), εκκλησίες, σχολεία και έργα οδοποιίας. Η παντοδυναμία του στη Νάουσα όμως, αμφισβητήθηκε έντονα από τον Μάμαντη Δραγατά, και σύντομα η πόλη χωρίστηκε σε δύο αντίπαλες παρατάξεις. Κατηγορήθηκε για κατασπατάληση των χρημάτων του κοινού ταμείου, λόγω κυρίως της αλαζονικής συμπεριφοράς του, καθώς εκτός από τους 60 άντρες της προσωπικής του φρουράς (που πληρώνονταν από το κοινό ταμείο), συντηρούσε και άλλους 30 με 40 άντρες με προσωπικά του έξοδα.
Το 1820 μυήθηκε στη Φιλική Εταιρεία και έκτοτε άρχισε να οργανώνει την επικείμενη επανάσταση στην περιοχή, ερχόμενος σε επαφή με τους αρματολούς Αναστάσιο Καρατάσο και Αγγελή Γάτσο. Η μύησή του στη Φιλική Εταιρεία έγινε από τον Μετσοβίτη Δημήτριο Ίπατρο, ο οποίος ερχόμενος στη Νάουσα ανακοίνωσε στον Ζαφειράκη το Γενικόν Σχέδιον του Αλέξανδρου Υψηλάντη, που προέβλεπε συνεργασία με τον Αλή πασά, έτσι ώστε να δημιουργηθεί ο αναγκαίος αντιπερισπασμός στην Πύλη και να ευνοηθεί η εξέλιξη της Ελληνικής Επανάστασης. Ο Ζαφειράκης δεν ήθελε επουδενί να συνεργαστεί σε αυτό το εγχείρημα με τον Αλή πασά. Ο Ίπατρος συνελήφθη στη Νάουσα από τους Οθωμανούς, πιθανόν ύστερα από παρέμβαση του ίδιου του Ζαφειράκη. Τα έγγραφα που βρέθηκαν στην κατοχή του αποκάλυψαν πολλά από τα σχέδια των Ελλήνων, όταν τα αποκωδικοποίησε ο πρώην φιλικός Ασημάκης Θεοδώρου. Η ανάμνηση της επίσκεψης του Ίπατρου έχει διασωθεί στη Νάουσα, στο δημοτικό τραγούδι "Του Ίπατρου":
Η αντιπαράθεση των κατοίκων της Νάουσας εκείνη την εποχή για τη συμμετοχή στον Αγώνα ανάγκασε τον Ζαφειράκη να εξορίσει τον Μάμαντη Δραγατά στη Θεσσαλονίκη.
Η Νάουσα είχε επιλεγεί να έχει ηγετικό ρόλο στην Επανάσταση στη Μακεδονία. Όμως, διάφορα γεγονότα αποδυνάμωσαν γενικότερα την επαναστατική κίνηση στη Βόρειο Ελλάδα. Ο Κασομούλης που είχε σταλεί από το Κοινό των Μακεδόνων στην Πελοπόννησο για να ζητήσει βοήθεια, διαπίστωσε ότι ο νότος δεν μπορούσε να προσφέρει πολλά στη Μακεδονία. Ο Σάλας, ορισμένος από τον Υψηλάντη αρχηγός της Επανάστασης στη Μακεδονία, αποδείχτηκε κατώτερος των περιστάσεων, ενώ τα πολιτικά πράγματα στον Μοριά αποδυνάμωσαν τον Υψηλάντη. Ωστόσο η ορμή των ετοιμασιών στη Νάουσα δεν μπορούσε ν' ανακοπεί. Στις 22 Φεβρουαρίου 1822, Κυριακή της Ορθοδοξίας, μετά από πανηγυρική δοξολογία και ορκωμοσία των μαχητών, ο Ζαφειράκης ύψωσε τη σημαία της Επανάστασης στον μητροπολιτικό Ναό του Αγίου Δημητρίου. Η πρώτη ενέργεια των επαναστατών ήταν η επίθεση στη Βέροια και τα Βοδενά (Έδεσσα). Όμως η Βέροια δεν κατόρθωσε να κινητοποιηθεί γιατί εκεί υπήρχε αρκετός τουρκικός στρατός, ενώ οι αγωνιστές του Ολύμπου δεν ήρθαν έγκαιρα γιατί περίμεναν τον Σάλα. Στη μάχη της Βέροιας πήρε μέρος ο ίδιος ο Ζαφειράκης επικεφαλής στρατιωτικού σώματος. Ακολούθησε η νικηφόρα μάχη στη μονή Παναγίας Δοβρά.
Παραπομπές
Κατηγορία:Έλληνες μέλη της Φιλικής Εταιρείας Κατηγορία:Έλληνες πρόκριτοι Κατηγορία:Αγωνιστής ελληνικής επανάστασης-επέκταση Κατηγορία:Οπλαρχηγοί του 1821
Ερυθρός Σταυρός (συνοικία)
Η συνοικία του Ερυθρού Σταυρού είναι συνοικία της Αθήνας που βρίσκεται ανάμεσα στις συνοικίες Αμπελόκηποι, Ελληνορώσων και Γηροκομείο. Πήρε το όνομά της από το μεγάλο Νοσοκομείο Ερυθρός Σταυρός το οποίο βρίσκεται στο κέντρο της. Εκτός από το νοσοκομείο, στη συνοικία αυτή βρίσκεται η Σχολή της Αστυνομίας, και το Υπουργείο Δικαιοσύνης. Εξυπηρετείται από την γραμμή 3 τού μετρό και από πλήθος λεωφορειακών γραμμών.
Αθλητισμός
Στη συνοικία εδρεύει ο σύλλογος Ζευς Ερυθρού Σταυρού.
Κατηγορία:Συνοικίες και περιοχές Αθήνας
Αυτοκύονας ο Καράμαλλος
Ο Αυτοκύονας ο Καράμαλλος ήταν Βυζαντινός ηθοποιός, διάσημος στην εποχή του, μίμος και χορευτής την εποχή του αυτοκράτορα Ζήνωνα στο δεύτερο μισό του 5ου αιώνα.
Ο Αυτοκύονας αναφέρεται ότι ήρθε στην Κωνσταντινούπολη να δώσει παραστάσεις, σαν εκπρόσωπος της παράταξης των Πράσινων, μαζί με άλλους τρεις ηθοποιούς, τους καλύτερους τέσσερις της αυτοκρατορίας. Ήταν ορχηστής, μίμος και χορευτής ταυτόχρονα, που έδινε ιδιαίτερες παραστάσεις χορεύοντας.
Παραπομπές
Κατηγορία:Βυζαντινοί ηθοποιοί Κατηγορία:Βυζαντινοί του 5ου αιώνα
Δημήτρης Πιστικός
Ο Δημήτρης Πιστικός (1948) είναι Έλληνας δικηγόρος, ποιητής και δοκιμιογράφος.
Ποιήματά του βραβεύτηκαν και μεταφράστηκαν στα Ιταλικά, Γαλλικά, Αγγλικά και Ισπανικά και Ρουμάνικα, περιλαμβάνονται σε πολλές ανθολογίες και μελοποιήθηκαν από γνωστούς Έλληνες συνθέτες.
Το 2013 βραβεύτηκε στο πλαίσιο της έκθεσης «Δημοτική Πινακοθήκη: Ιστορία ενός θεσμού» του Πειραιά για την προσφορά του στην νεοελληνική γλώσσα.
Παραπομπές
Κατηγορία:Έλληνες δοκιμιογράφοι Κατηγορία:Έλληνες θεατρικοί συγγραφείς Κατηγορία:Νεοέλληνες λογοτέχνες Κατηγορία:Νεοέλληνες ποιητές Κατηγορία:Έλληνες μεταφραστές
Δέκαθλο
Το δέκαθλο είναι σύνθετο αγώνισμα του στίβου το οποίο είναι εμπνευσμένο από το πένταθλο των Ολυμπιακών Αγώνων της Αρχαίας Ελλάδας. Πρόκειται αντικειμενικά για το πιο επίπονο αγώνισμα, όχι μόνο λόγω της διάρκειάς του, αλλά και της πολυδιάστατης προπόνησης που είναι υποχρεωμένοι να ακολουθούν οι αγωνιζόμενοι, ώστε να αντεπεξέλθουν σε δέκα διαφορετικά αγωνίσματα. Το γεγονός αυτό, σε συνδυασμό με την καταγωγή του, το έχουν κάνει εξαιρετικά δημοφιλές σε όλον τον κόσμο. Οι δεκαθλητές χαίρουν μεγάλου σεβασμού, ενώ στους Ολυμπιακούς Αγώνες και τις διεθνείς συναντήσεις στίβου, οι νικητές είναι από το πιο αναγνωρίσιμα πρόσωπα της διοργάνωσης.
Ιστορία - Αγωνίσματα
Το δέκαθλο βρίσκεται στο πρόγραμμα του κλασικού αθλητισμού από το 1912, στους Ολυμπιακούς Αγώνες της Στοκχόλμης. Οι αθλητές βαθμολογούνται για την απόδοσή τους σε κάθε αγώνισμα σύμφωνα με πίνακα που καταρτίστηκε από τη Διεθνή Ένωση Ομοσπονδιών Κλασικού Αθλητισμού (IAAF). Η βαθμολόγηση άλλαζε περιοδικά για να συμβαδίζει με τις βελτιώσεις στα παγκόσμια ρεκόρ των μεμονωμένων αγωνισμάτων. Η πρώτη χρησιμοποιήθηκε από το 1912 έως το 1936, ενώ το δέκαθλο ήταν ακόμα τριήμερο και ένα δεύτερο από το 1936 έως το 1950 (με μικρές αναθεωρήσεις το 1952). Μία τρίτη από το 1952 έως το 1964 δίνοντας έμφαση στις εξαιρετικές επιδόσεις στα ατομικά αγωνίσματα. Ακολούθησε τέταρτη μεταξύ 1964 έως 1985 και ένα πέμπτο που παρουσιάστηκε το 1985 που  ευνόει τον αθλητή που μπορεί να έχει ισορροπημένα καλές επιδόσεις και στα 10 αγωνίσματα. Στις διεθνείς διοργανώσεις είναι αποκλειστικά ανδρικό αγώνισμα, όπου οι γυναίκες αγωνίζονται στο έπταθλο. Αποτελείται από δέκα επιμέρους αγωνίσματα και διεξάγεται σε δύο ημέρες, πέντε αγωνίσματα την ημέρα, με την ακόλουθη σειρά:
Στο άλμα σε μήκος, καθώς και στ’ αγωνίσματα ρίψεων, ο αθλητής έχει στη διάθεσή του τρεις προσπάθειες κάθε φορά. Στο άλμα σε ύψος και το άλμα επί κοντώ ισχύει η διαδικασία, όπως και στα μεμονωμένα αγωνίσματα.
Σκοπός του αθλητή είναι να μαζέψει τους περισσότερους βαθμούς. Η κατάταξη των αθλητών βγαίνει βάση κάποιων ειδικών αλγόριθμων, οι οποίοι ανάλογα με την επίδοση που θα κάνει ο αθλητής του δίνουν μια βαθμολογία. Το άθροισμα της βαθμολογίας των επιμέρους αθλημάτων δίνει την τελική βαθμολογία του αθλητή.
Στο αγώνισμα αναδείχθηκαν μεγάλες μορφές του αθλητισμού της σύγχρονης εποχής, όπως ο Τζιμ Θορπ (ο πρώτος Ολυμπιονίκης), ο Μπομπ Ματάιας, ο Ντέιλι Τόμσον και ο Ρόμαν Σέμπρλε. Ο άτυπος τίτλος του Καλύτερου Αθλητή στον κόσμο αποδίδεται στο άτομο-νικητή του δεκάθλου.
Οι 10 καλύτεροι
Πηγή : World Athletics
Εξωτερικοί σύνδεσμοι
Κατηγορία:Αγωνίσματα του στίβου Κατηγορία:Αθλήματα αντοχής
Μπιλ Πούλμαν
Ο Ουίλιαμ Πούλμαν (γεννημένος στις 17 Δεκεμβρίου 1953) είναι Αμερικανός ηθοποιός. Μετά την αποφοίτησή του με μεταπτυχιακό στο θέατρο, έγινε επίκουρος καθηγητής στο Montana State University πριν αποφασίσει να ακολουθήσει την υποκριτική. Έκανε το κινηματογραφικό του ντεμπούτο στο Σας παρακαλώ, σκοτώστε τη γυναίκα μου (1986) και πρωταγωνίστησε στα Μπαλάκια τρίτου τύπου (1987), Αταίριαστοι εραστές (1988), Άγρυπνος στο Σιάτλ (1993), Ενώ εσύ κοιμόσουν (1995), Κάσπερ, το φαντασματάκι (1995), Ημέρα Ανεξαρτησίας ( 1996), Χαμένη λεωφόρος (1997) και Το μυστικό της μαύρης λίμνης (1999). Εμφανίζεται συχνά στην τηλεόραση, συνήθως σε τηλεταινίες. Από τη δεκαετία του 2000, έχει επίσης παίξει σε μίνι σειρές και κανονικές σειρές, αναλαμβάνοντας και πρωταγωνιστικούς ρόλους στα 1600 Penn (2012–13) και Ο αμαρτωλός (2017–2021). Το 2021, είχε έναν επαναλαμβανόμενο ρόλο στα Halston and Torchwood.
Ο Πούλμαν έχει επίσης μακρά καριέρα στη σκηνή. Έχει εμφανιστεί στο Μπρόντγουεϊ αρκετές φορές, μεταξύ των οποίων στο The Goat, or Who Is Sylvia? του Έντουαρντ Άλμπι, το 2002.
Τα πρώτα χρόνια
Ο Πούλμαν γεννήθηκε στο Χόρνελ της Νέας Υόρκης. Είναι γιος του Τζέιμς Πούλμαν, γιατρού, και της Τζοάνα (το γένος Μπλάας), νοσοκόμας.
Καριέρα
Κατά τη δεκαετία του 1980, ο Πούλμαν εργάστηκε κυρίως σε θεατρικούς θιάσους στη Νέα Υόρκη και το Λος Άντζελες. Ο πρώτος του σημαντικός κινηματογραφικός ρόλος ήταν στο Σας παρακαλώ, σκοτώστε τη γυναίκα μου, με πρωταγωνιστές τον Ντάνι Ντε Βίτο και την Μπέτι Μίντλερ. Άλλες αξιοσημείωτες ταινίες περιελάμβαναν τον πρωταγωνιστικό ρόλο στα Μπαλάκια τρίτου τύπου (1987), Βουντού και Ενώ εσύ κοιμόσουν (1995). Το 1996 έπαιξε τον πρόεδρο των Ηνωμένων Πολιτειών στην ταινία επιστημονικής φαντασίας Ημέρα Ανεξαρτησίας. Έναν χρόνο αργότερα έπαιξε έναν σημαντικό ρόλο στη Χαμένη λεωφόρο (1997) και έκανε τη φωνή του Κόρσο στην μετααποκαλυπτική ταινία κινουμένων σχεδίων Τιτάν: Μετά το τέλος της Γης. Κάποιες πιο πρόσφατες ταινίες του είναι τα Η κατάρα και Scary Movie 4. Πρωταγωνίστησε επίσης δίπλα στον Κρίστιαν Μπέιλ στο μιούζικαλ Τα παιδιά του δρόμου.
Από τον Φεβρουάριο του 2002 έως τον Σεπτέμβριο του 2002, ο Πούλμαν πρωταγωνίστησε με Μερσέντες Ρούελ στο έργο του Έντουαρντ Άλμπι The Goat, or Who Is Sylvia? στο Μπρόντγουεϊ. Το θεατρικό κέρδισε το βραβείο Τόνυ 2002 για το καλύτερο έργο, βραβείο Drama Desk το 2002 για εξαιρετικό νέο έργο και το βραβείο Πούλιτζερ για το θέατρο το 2003. Ο Πούλμαν ήταν υποψήφιος για το Βραβείο Drama Desk 2002 για εξαιρετικό ηθοποιό σε θεατρικό έργο.
Πρωταγωνίστησε επίσης στη μίνι σειρά Revelations και στο έργο του Άλμπι Peter and Jerry, εκτός Μπρόντγουεϊ στη Νέα Υόρκη, για το οποίο έλαβε δεύτερη υποψηφιότητα για βραβείο Drama Desk για εξαιρετικό ηθοποιό το 2008.
Εκτός από ηθοποιός, ο Πούλμαν είναι και συγγραφέας. Το πρώτο του έργο, με τίτλο Expedition 6, περιγράφει την αποστολή του Διεθνούς Διαστημικού Σταθμού Expedition 6 που βρίσκεται σε τροχιά τη στιγμή που καταστρέφεται το Διαστημικό Λεωφορείο Κολούμπια κατά την επανείσοδό του, σταματώντας το πρόγραμμα διαστημικών λεωφορείων των ΗΠΑ και απαιτώντας από το πλήρωμα του ISS να παραμείνει σε τροχιά δύο επιπλέον μήνες. Το έργο έκανε πρεμιέρα στο Magic Theatre του Σαν Φρανσίσκο τον Σεπτέμβριο του 2007.
Εμφανίστηκε επίσης στην παραγωγή Oleanna του Μπρόντγουεϊ του Ντέιβιντ Μάμετ, με συμπρωταγωνίστρια την Τζούλια Στάιλς. Το έργο έκανε πρεμιέρα στο Θέατρο John Golden στις 11 Οκτωβρίου 2009 και κατέβηκε στις 6 Δεκεμβρίου 2009 μετά από 65 παραστάσεις.
Ο Πούλμαν έπαιξε έναν παιδόφιλο και δολοφόνο παιδιών, στο Torchwood: Miracle Day, την τέταρτη σειρά της τηλεοπτικής εκπομπής Torchwood του BBC / Starz Entertainment (σπιν οφ της σειράς του BBC Doctor Who), που άρχισε να προβάλλεται τον Ιούλιο του 2011. Για την ερμηνεία του, έλαβε υποψηφιότητα για βραβείο Saturn καλύτερου δεύτερου ανδρικού τηλεοπτικού ρόλου.
Από το 2012 έως το 2013, ο Πούλμαν υποδύθηκε τον πρόεδρο των Ηνωμένων Πολιτειών στην τηλεοπτική κωμική σειρά 1600 Penn. Έπαιξε τον ντετέκτιβ στη σειρά μυστηρίου Ο αμαρτωλός του USA Network, η οποία έκανε πρεμιέρα το 2017 και προβλήθηκε για τέσσερις κύκλους.
Προσωπική ζωή
Ο Πούλμαν είναι παντρεμένος με την Ταμάρα Χούρβιτς, χορεύτρια σύγχρονου χορού. Τα τρία παιδιά τους είναι ο ηθοποιός Λούις Πούλμαν, η τραγουδίστρια και τραγουδοποιός Μίζα Πούλμαν, και ο Τζακ Πούλμαν.
Σε ηλικία 21 ετών, ο Πούλμαν τραυματίστηκε στο κεφάλι όταν έπεσε σε πρόβα θεατρικού έργου και έχασε την όσφρησή του και την αίσθηση στον αριστερό του αγκώνα. Είναι φανατικός οπαδός των Buffalo Bills. Είναι συνιδιοκτήτης ενός αγροκτήματος βοοειδών με τον αδελφό του στη Μοντάνα, κοντά στην πόλη Γουάιτχολ, όπου ζει μέρος του χρόνου του. Το 2018, έλαβε τίτλο επίτιμου διδάκτορα από το Montana State University, όπου εργαζόταν στο παρελθόν.
Εξωτερικοί σύνδεσμοι
Κατηγορία:Αμερικανοί άνδρες ηθοποιοί τηλεόρασης Κατηγορία:Αμερικανοί άνδρες ηθοποιοί θεάτρου Κατηγορία:Αμερικανοί άνδρες ηθοποιοί κινηματογράφου
Οροφέρνης της Καππαδοκίας
O Οροφέρνης ο Νικηφόρος (έζησε τον 2ο αι. π.Χ.) από τη Δυναστεία των Αριαραθιδών ήταν διεκδικητής βασιλιάς της Καππαδοκίας (βασ. 160-156), σε αντιπαράθεση με τον αδελφό του Αριαράθη Ε΄ (βασ. 163-130). Τον αναφέρουν μερικοί συγγραφείς, χωρίς όμως οι αναφορές τους να συγκλίνουν στις λεπτομέρειες.
Βιογραφία
Ήταν γιος της Αντιοχίδος, κόρης τού Αντιόχου Γ΄ τού Μεγάλου, των Σελευκιδών. Η Αντοχίς ήταν σύζυγος τού Αριαράθη Δ΄ της Καππαδοκίας, αλλά δεν είχε κάνει ακόμη παιδιά. Σύμφωνα με τον Διόδωρο Σικελιώτη τού παρουσίασε δύο τέκνα, τον Αριαράθη και τον Οροφέρνη ως δικά της, αλλά όταν έκανε με τον Αριαράθη Δ΄ γιο τον Μιθριδάτη, αποκάλυψε την αλήθεια στον σύζυγό της. Τότε τα δύο πρώτα παιδιά εστάλησαν στη Ρώμη και στην Ιωνία, για να αποφευχθεί διαφωνία με τον νόμιμο γιο, που άλλαξε το όνομά του σε Αριαράθη Ε΄ και διαδέχθηκε τον πατέρα του το 163. Όμως λίγα έτη μετά ο Οροφέρνης, με τη συνδρομή τού Δημητρίου Α΄ Σωτήρος, τον εκτόπισε και ανέλαβε βασιλιάς. Σύντομα όμως οι Ρωμαίοι αποκατέστησαν τον Αριαράθη Ε΄.
Αναλυτικά από τις πηγές
Οι πληροφορίες για τον Οροφέρνη προέρχονται από τον Μ. Ι. Ιουστίνο Φροντίνο, τον Διόδωρο Σικελιώτη και τον Πολύβιο, των οποίων όμως το έργο σώθηκε αποσπασματικά, έτσι οι πληροφορίες δεν είναι πλήρεις. Σύντομες αναφορές σε αυτόν κάνουν και οι Αππιανός ο Αλεξανδρεύς και Ιωάννης Ζωναράς.
Σύμφωνα με τον Ιουστίνο, όταν ο Αριαράθης Ε΄ αρνήθηκε να νυμφευτεί την αδελφή τού Δημητρίου Α΄, ο τελευταίος, όταν ήλθε ο Οροφέρνης ως ικέτης σε αυτόν, τον υποδέχθηκε και υποστήριξε το αίτημά του για τον θρόνο της Καππαδοκίας. Για τον Δημήτριο Α΄ ήταν ένα πρόσχημα, ώστε να κάνει πόλεμο με τους γείτονές του και να επεκτείνει το βασίλειό του. Όμως ο Οροφέρνης σχεδίασε με δυσαρεστημένους πολίτες της Αντιόχειας να ανατρέψει τον Δημήτριο Α΄. Τότε αυτός τον συνέλαβε· φείσθηκε πάντως τη ζωή του, για να τον έχει πρόσχημα εναντίον τού Αριαράθη Ε΄. Τον φυλάκισε στη Σελεύκεια. Ο λαός της Αντιόχειας επέμενε στην εξέγερσή του· όταν τους επιτέθηκε ο Δημήτριος Α΄, τους υποστήριξε ο Πτολεμαίος ΣΤ΄ της Αιγύπτου, ο Άτταλος Β΄ της Περγάμου και ο Αριαράθης Ε΄. Οι τρεις τους έστειλαν έναν νέο, τον Βάλα, να παραστήσει ότι ήταν αδελφός τού Αντιόχου Ε΄, εξαδέλφου τού Δημητρίου Α΄, τον οποίο ο Δημήτριος Α΄ είχε εκτοπίσει και να διεκδικήσει τον θρόνο με τη βία. Τον ονόμασαν Αλέξανδρο Α΄. Ο λαός τον πίστεψε και στη μάχη ο Δημήτριος Α΄ ηττήθηκε και σκοτώθηκε.
Η σύντομη περιγραφή τού Ιουστίνου δεν αναφέρει την εκτόπιση τού Αριαράθη Ε΄. Στο έργο τού Λίβιου όμως Περιοχαί (βιβλίο 47) αναφέρει ότι "ο βασιλιάς Αριαράθης της Καππαδοκίας, που εκτοπίστηκε από το βασίλειό του με πρωτοβουλία και στρατό τού Δημητρίου, ...".
Ο Αππιανός γράφει, ότι ο Δημήτριος Α΄ εκτόπισε τον Αριαράθη Ε΄ κι έδωσε τον θρόνο στον Οροφέρνη, που τού έδωσε 1000 τάλαντα γι' αυτό.
Ο Διόδωρος ο Σικελιώτης περιγράφει, πως ο Οροφέρνης εκτόπισε τον Αριαράθη Ε΄ και δεν προσπάθησε να κερδίσει τη λαϊκή υποστήριξη. Συνέλεξε χρήματα με αναγκαστικές εισφορές· πολλούς εκτέλεσε. Έδωσε στον Τιμόθεο ένα δώρο 50 ταλάντων και στον Δημήτριο ένα 70 ταλάντων, εκτός από το ότι τους είχε πληρώσει 600 και θα τους έδινε άλλα 400 (αυτό μάλλον είναι το ποσό που αναφέρει ο Αππιανός). Άρχισε να κάνει βιαιοπραγίες και να κατάσχει ιδιοκτησίες ανδρών με υψηλές διακρίσεις. Τότε -αναφέρει ο Διόδωρος- ένας νέος (ο Βάλας) που έμοιαζε με τον Αντίοχο Ε΄, αμφισβήτησε τον Δημήτριο Α΄. Ήρθε από τη Σμύρνη, απεσταλμένος από τον Άτταλο Β΄, που είχε ενοχληθεί με την εκτόπιση τού Αριαράθη Ε΄ και είχε λόγους να θέλει να κρατήσει τον Δημήτριο Α΄ υπό έλεγχο. Τού έδωσε βασιλικά διάσημα και τον έστειλε στον Ξενοφάνη, έναν στην Κιλικία που είχε διαφωνήσει με τον Δημήτριο Α΄ και είχε βοηθηθεί από τον Ευμένη Β΄, πατέρα τού Αττάλου Β΄. Αυτός διέδωσε, ότι ο νέος διεκδικούσε τον θρόνο τού πατέρα του.
Στην εξιστόρηση τού Πολύβιου, ο Αριαράθης Ε΄ έφθασε στη Ρώμη το θέρος τού 158 π.Χ. Έδρασε παρασκηνιακά: αυτός και η ακολουθία του ήταν ντυμένοι μέτρια για να τονίσει την κατάσταση που αντιμετώπιζε. Από τη μεριά τού Δημητρίου Α΄ έφθασε ο Μιλτιάδης, για να υποστηρίξει τον βασιλιά του. Ο Οροφέρνης έστειλε αντιπροσωπεία με επικεφαλής τον Τιμόθεο και τον Διογένη. Έφεραν ένα στέμμα αφιερωμένο στη Ρώμη, που ήταν ένα τρόπος να ανανεώσουν τη συμμαχία της. Η αντιπροσωπεία ήταν πολυαριθμότερη από τού Αριαράθη Ε΄ και φάνηκε πιο πλούσια. Η απεσταλμένοι τού Δημητρίου Α΄ και τού Οροφέρνη κατηγόρησαν τον Αριαράθη Ε΄. Τελικά η Ρώμη έστειλε άλλον στην Καππαδοκία, τον Αριοβαρζάνη. Σε άλλο σημείο ο Πολύβιος αναφέρει, ότι ο Οροφέρνης εκτόπισα τον Αριαράθη Ε΄ με τη συνδρομή τού Δημητρίου Α΄ και αποκαταστάθηκε στον θρόνο με τη βοήθεια τού Αττάλου Β΄.
Ο Λίβιος στις Περιοχές αναφέρει ότι η Σύγκλητος αποκατέστησε τον Αριαράθη Ε΄, άρα δεν συμβασίλευσε με τον Οροφέρνη.
Ο Διόδωρος γράφει, ότι ο Αριαράθης Ε΄ αιχμαλώτισε την αντιπροσωπεία τού Οροφέρνη και την εκτέλεσε στην Κέρκυρα. Άνθρωποι τού Οροφέρνη σχεδίαζαν εναντίον τού Αριαράθη Ε΄ στην Κόρινθο, αλλά αυτός διέφυγε και έφθασε στην Πέργαμο.
Ο Αππιανός πάντως ισχυρίζεται, ότι η Σύγκλητος αποφάσισε οι δύο αδελφοί να συμβασιλεύσουν.
Αυτό αναφέρει και ο Ζωναράς. Θεωρεί τον Οροφέρνη τον μόνο υιοθετημένο γιο.
Νομίσματα και το ποίημα τού Καβάφη
Το 1870 βρέθηκαν τρία αργυρά τετράδραχμα τού Οροφέρνη στην Πριήνη, στο ναό της Αθηνάς Πολιάδος, κάτω από το βάθρο τού αγάλματός της. Στη μία όψη είναι η κεφαλή τού βασιλιά με διάδημα, έργο υψηλής ποιότητας. Στην άλλη όψη, πτερωτή Νίκη κρατά κλαδί φοίνικα επάνω από βωμό, στον οποίο κάθεται γλαύκα· επιγραφή ΒΑΣΙΛΕΩΣ ΟΡΟΦΕΡΝΟΥ ΝΙΚΗΦΟΡΟΥ, έτος Β΄ = 2 = 158, μονόγραμμα ΡΧΝ.
Στην εποχή μας ο Οροφέρνης είναι κυρίως γνωστός από το ομώνυμο ποίημα τού διάσημου Κωνσταντίνου Καβάφη τού 1915. Ο ποιητής παρατηρεί τη μορφή του στο τετράδραχμο και αναλογίζεται τη ζωή και τις περιπέτειες τού βασιλιά:
Πηγές
Κατηγορία:Δυναστεία των Αριαραθιδών
Παγκόσμιο Ναυτιλιακό Σύστημα Κινδύνου και Ασφάλειας
Το Παγκόσμιο Ναυτιλιακό Σύστημα Κινδύνου και Ασφάλειας, που είναι γενικότερα γνωστό ως GMDSS (από την σύντμηση της αγγλικής του ονομασίας Global Maritime Distress and Safety System), είναι ένα ναυτιλιακό σύστημα παγκόσμιας κάλυψης, που βασίζεται σε αυτοματοποιημένες ραδιοεπικοινωνίες, δορυφορικές και επίγειες, αυξάνοντας τις πιθανότητες εντοπισμού ναυαγών, βελτιώνοντας τις ραδιοεπικοινωνίες και το συντονισμό και παρέχοντας στα πλοία πληροφορίες ναυτικής ασφάλειας ζωτικής σημασίας.
Ιστορικά
Το 1979 θα θεσπιστεί η Διεθνής Σύμβαση Έρευνας και Διάσωσης του Διεθνούς Ναυτιλιακού Οργανισμού, που αντικειμενικό στόχο είχε να καθιερωθεί ένα παγκόσμιο ναυτιλιακό σχέδιο για την έρευνα και διάσωση με ένα πλαίσιο πολυμερών ή διμερών συμφωνιών των γειτονικών κρατών. Το 1988, η Διάσκεψη Ραδιοεπικοινωνιών, υιοθέτησε με το Κεφάλαιο Δ΄ της Σύμβασης για την Ασφάλεια της Ανθρώπινης Ζωής στη Θάλασσα (SOLAS) ένα χρονοδιάγραμμα εφαρμογής του Παγκόσμιου Ναυτιλιακού Συστήματος Κινδύνου και Ασφάλειας με αρχή την 1/2/1992 και πέρας την 1/2/1999.
Η εισαγωγή του GMDSS, το 1992, αποτέλεσε τη μεγαλύτερη και πιο σημαντική αλλαγή που έγινε ποτέ, από την ανακάλυψη του ασυρμάτου το 1899, στον τομέα της ασφάλειας των πλοίων. Η σύγχρονη τεχνολογία που ενσωματώνεται στο GMDSS περιλαμβάνει τις τεχνικές δορυφόρου και ψηφιακής κλήσης, έτσι ώστε ένας συναγερμός κινδύνου να εκπέμπεται και να λαμβάνεται αυτόματα σε μεγάλη απόσταση, χωρίς να επηρεάζεται από μετεωρολογικές ή άλλου είδους παρεμβολές. Παρέχει, επίσης, επικοινωνίες επείγοντος και ασφαλείας, διασπορά πληροφοριών ναυτικής ασφάλειας, περιλαμβανομένων των ναυτιλιακών και μετεωρολογικών προειδοποιήσεων.
Θαλάσσιες περιοχές
Για την εφαρμογή και τη λειτουργία του GMDSS, η υδρόγειος έχει χωρισθεί σε τέσσερις θαλάσσιες περιοχές, οι οποίες έχουν τα εξής χαρακτηριστικά:
Εξωτερικοί Σύνδεσμοι
«Εισαγωγή του παγκόσμιου ναυτιλιακού συστήματος κινδύνου και ασφάλειας (GMDSS) στα εμπορικά πλοία με ελληνική σημαία
GMDSS Κατηγορία:Διεθνές Δίκαιο Θαλάσσης Κατηγορία:Σωστικά μέσα Κατηγορία:Ασφάλεια ναυσιπλοΐας
11 Μαΐου
10 Μαΐου | 11 Μαΐου | 12 Μαΐου
Η 11η Μαΐου είναι η 131η ημέρα του έτους κατά το Γρηγοριανό ημερολόγιο (132η σε δίσεκτα έτη). Υπολείπονται 234 ημέρες.
Ορθόδοξη Εκκλησία
Κατηγορία:Ημέρες του έτους
Σάρον Στόουν
Η Σάρον Στόουν (Sharon Yvonne Stone, 10 Μαρτίου 1958) είναι Αμερικανίδα ηθοποιός.
Γεννήθηκε στο Μίντβιλ της Πεννσυλβάνια και έγινε γνωστή από το ρόλο της Κάθριν Τράμελ που έπαιξε στην ταινία Βασικό Ένστικτο (Basic Instinct, 1992).
Ουράνιος άξονας
Ουράνιος άξονας ή άξονας του κόσμου ονομάζεται ο άξονας περί του οποίου περιστρέφεται η ιδεατή ουράνια σφαίρα και που ολοκληρώνει μια πλήρη περιστροφή σε 24 αστρικές ώρες.
Ο Ουράνιος άξονας είναι η προέκταση του άξονα της Γης που τέμνει την Ουράνια σφαίρα στα αντίστοιχα σημεία που ονομάζονται ουράνιοι πόλοι. Ο παρά τον Πολικό αστέρα ονομάζεται Βόρειος Ουράνιος Πόλος και ο άνωθεν του Νότιου Πόλου της Γης Νότιος Ουράνιος Πόλος.
Δείτε επίσης
Ουρανιος αξονας
Νατάλια Γκορμπανέφσκαγια
Η Νατάλια Γεβγκένεβνα Γκορμπανέφσκαγια (Ната́лья Евге́ньевна Горбане́вская) (26 Μαΐου 1936 – 29 Νοεμβρίου 2013) ήταν Ρωσίδα ποιήτρια, μεταφράστρια της πολωνικής λογοτεχνίας και ακτιβίστρια για τα πολιτικά δικαιώματα. Ήταν μία από τους ιδρυτές και η πρώτη συντάκτρια του Хро́ника теку́щих собы́тий («Χρονικό της επικαιρότητας», 1968–1982). Στις 25 Αυγούστου 1968, μαζί με άλλους επτά, πήρε μέρος στη διαδήλωση της Κόκκινης Πλατείας του 1968 κατά της σοβιετικής εισβολής στην Τσεχοσλοβακία. Το 1970, ένα σοβιετικό δικαστήριο καταδίκασε την Γκορμπανέφσκαγια σε φυλάκιση σε ψυχιατρείο. Αποφυλακίστηκε από το Ειδικό Ψυχιατρικό Νοσοκομείο του Καζάν το 1972 και μετανάστευσε από την ΕΣΣΔ το 1975, στη Γαλλία. Το 2005 έγινε πολίτης της Πολωνίας.
Βραβεία
Στις 27 Οκτωβρίου 2014, η Γκορμπανέφσκαγια τιμήθηκε μετά θάνατον με το υψηλότερο σλοβακικό βραβείο, το Τάγμα του Λευκού Διπλού Σταυρού, για τις δια βίου προσπάθειές της να υπερασπιστεί τη δημοκρατία και τα ανθρώπινα δικαιώματα.
Σύνδεσμοι στα ρωσικά
Κατηγορία:Ρωσίδες ποιήτριες Κατηγορία:Ρωσίδες συγγραφείς Κατηγορία:Ρώσοι ακτιβιστές Κατηγορία:Ρωσίδες μεταφράστριες Κατηγορία:Ρώσοι απομνημονευματογράφοι Κατηγορία:Σοβιετικές ποιήτριες Κατηγορία:Σοβιετικοί αντιφρονούντες Κατηγορία:Πολιτογραφημένοι πολίτες της Πολωνίας Κατηγορία:Διοικητές του Τάγματος της Αναγέννησης της Πολωνίας
Ρόδος ο χρυσόμαλλος
Έζησε την εποχή του την εποχή του αυτοκράτορα Ζήνωνα στο δεύτερο μισό του 5ου αιώνα η καταγωγή του ήταν από την Αλεξάνδρεια. Ανάμεσα στις πόλεις που έπαιξε ήταν και η Κωνσταντινούπολη σαν εκπρόσωπος της παράταξης των Βένετων, και αναφέρεται ανάμεσα στους τέσσερις καλύτερους ηθοποιούς της αυτοκρατορίας.
Παραπομπές
Κατηγορία:Βυζαντινοί ηθοποιοί Κατηγορία:Βυζαντινοί του 5ου αιώνα
Α.Σ. Αστέρας Μαχαιράδου Ζακύνθου
Ο Αθλητικός Σύλλογος Αστέρας Μαχαιράδου είναι αθλητικός σύλλογος που εδρεύει στο Μαχαιράδο στο νησί της Ζακύνθου. Επίσημο έτος ίδρυσής του είναι το 1985 και δραστηριοποιείται στο άθλημα του ποδοσφαίρου. Επίσημα χρώματα της ομάδας αποτελούν το πράσινο, το κίτρινο και το μπλε.
Ο Αστέρας Μαχαιράδου αποτελεί μία από τις πιο ιστορικές ομάδες στο νομό Ζακύνθου και έχει αγωνιστεί τρεις φορές στο πρωτάθλημα της Δ΄ Εθνικής Κατηγορίας και πιο συγκεκριμένα τις χρονιές 2002-2003, 2005-2006 και 2010-2011, ενώ τη χρονιά 1999 διεκδίκησε την άνοδο στην Δ΄ Εθνική για πρώτη φορά μέσω του πρωταθλήματος πρωταθλητριών Ε.Π.Σ. με αντιπάλους τον πρωταθλητή Ε.Π.Σ. Αχαΐας Παναθηναϊκό Σκαγιοπουλείου και τον πρωταθλητή Ε.Π.Σ. Κεφαλληνίας-Ιθάκης Παλληξουριακό, χωρίς όμως επιτυχία. Έχει κατακτήσει 4 πρωταθλήματα Ε.Π.Σ. Ζακύνθου (1998-1999, 2001-2002, 2004-2005 και 2009-2010) και 2 κύπελλα Ε.Π.Σ. Ζακύνθου τις χρονιές 2001 και 2003, ενώ έχει υπάρξει 7 φορές φιναλίστ (1998, 2005, 2006, 2007, 2009, 2011, 2015) της διοργάνωσης.
Έδρα του αποτελεί το νέο Δημοτικό Γήπεδο Μαχαιράδου, το οποίο εγκαινιάστηκε το 2010 και αποτελεί ένα από τα πιο σύγχρονα γήπεδα με συνθετικό χλοοτάπητα σε όλο το Ιόνιο.
Παραπομπές
Κατηγορία:Αθλητικοί σύλλογοι Ζακύνθου Κατηγορία:Ποδοσφαιρικές ομάδες Ελλάδας
ΦΚ Αρσενάλ Τούλα
Η ΦΚ Αρσενάλ Τούλα (ФК Арсенал Тула) είναι ρωσική ποδοσφαιρική ομάδα από την Τούλα. Ιδρύθηκε το 1946. Αγωνίστηκε επαγγελματικά το 1946, το 1949 και μεταξύ 1959 και 2006. Έδρα της ομάδας είναι το Arsenal Stadium, χωρητικότητας 20048 θεατών. Συμμετέχει στην Russian National Football League. Καλύτερη θέση της ομάδας ήταν η 5η στη Soviet First League το 1969 και στη Russian First Division το 1998
Εξωτερικοί σύνδεσμοι
Κατηγορία:Ιδρύσεις ποδοσφαιρικών ομάδων το 1946 Κατηγορία:Ποδοσφαιρικές ομάδες Ρωσίας Κατηγορία:ΦΚ Αρσενάλ Τούλα
Δήμος Οχρίδας
Ο Δήμος Οχρίδας ή Δήμος Αχρίδας (Општина Охрид) είναι δήμος στο ανατολικό μέρος της Βόρειας Μακεδονίας. Αποτελεί μέρος της Νοτιοδυτικής Στατιστικής Περιφέρειας. Οχρίδα (Αχρίδα) ονομάζεται επίσης η πόλη στην οποία βρίσκεται η έδρα του Δήμου Οχρίδας.
Γεωγραφία
Ο Δήμος Οχρίδας συνορεύει με:
Εξωτερικοί σύνδεσμοι
Κατηγορία:Δήμοι της Βόρειας Μακεδονίας  Κατηγορία:Νοτιοδυτική Στατιστική Περιφέρεια (Βόρεια Μακεδονία)
Ναυμαχία της Άνδρου
Η Ναυμαχία της Άνδρου σημειώθηκε επί τουρκοκρατίας στις 17 Μαΐου του 1790 στον πορθμό του Καφηρέα, (Εύβοιας - Άνδρου) παρά τους ακραίους ΒΔ. όρμους της Άνδρου, εξ ου και η ονομασία της.
Σ΄ αυτήν την ναυμαχία ενεπλάκησαν τα 9 πλοία του Λάμπρου Κατσώνη με τουρκική μοίρα 15 πλοίων στην οποία προσέτρεξε προς βοήθειά της και μια αλγερινή αποτελούμενη επίσης από 15 πλοία. Παρά τον άνισο σε αριθμό εχθρικών πλοίων ο Κατσώνης δεν δείλιασε να ναυμαχήσει. Κατά τη ναυμαχία αυτή που συνεχίστηκε και την επόμενη ημέρα ο Κατσώνης έχασε 5 πλοία (2 που καταλήφθηκαν από Αλγερινούς και 3 που αυτοπυρπολήθηκαν από τους κυβερνήτες τους για να μη γίνουν λάφυρα του εχθρού) καθώς και 565 άνδρες αξιωματικούς και ναύτες νεκρούς και 53 τραυματίες. Από τους Τούρκους και Αλγερινούς βεβαιώνονταν ότι φονεύθηκαν περί τους 3.000. Στη συνέχεια ο Κατσώνης ανασυγκροτώντας το υπόλοιπο του στόλου του κατέφυγε στο Πόρτο Κάγιο στο Ακρωτήριο Ταίναρο.
Την εποχή εκείνη ο στόλος του Λάμπρου Κατσώνη είχε χαρακτηριστεί  από τις ναυτικές Μεγάλες Δυνάμεις ως πειρατικός πλην όμως είχε την κάλυψη και την υποστήριξη της Αυτοκράτειρας της Ρωσίας Αικατερίνης της Μεγάλης.
Από αυτή τη ναυμαχία βγήκε η παροιμία: "Αν σ' αρέσει Μπάρμπα-Λάμπρο ξαναπέρνα από την Άνδρο".
Κατηγορία:Μάχες της Οθωμανικής Αυτοκρατορίας Ναυμαχια Ανδρου
Γκουανταλκανάλ
Το Γκουανταλκανάλ (Αγγλικά: Guadalcanal) είναι ένα τροπικό νησί στο νοτιοδυτικό Ειρηνικό Ωκεανό. Είναι το μεγαλύτερο νησί των Νησιών Σολομώντα και το 1942-43 ήταν η περιοχή όπου διαδραματίστηκε μία από τις πιο σκληρές μάχες μεταξύ Αμερικανών και Ιαπώνων. Μετά το τέλος του πολέμου, η Ονιάρα, πόλη του Γκουανταλκανάλ, έγινε η νέα πρωτεύουσα των Νησιών Σολομώντα. Το Γκουανταλκανάλ αποτελείται κυρίως από τροπικό δάσος ενώ έχει και ένα ενεργό ηφαίστειο. Η έκταση του είναι 5.302 τ.χλμ. και έχει περίπου 110.000 κατοίκους.
Δεύτερος Παγκόσμιος Πόλεμος
Κατά τη διάρκεια του Β΄ Παγκοσμίου Πολέμου η Ιαπωνία κατέλαβε το Γκουανταλκανάλ τον Μάιο του 1942. Οι Ιάπωνες ξεκίνησαν την κατασκευή ενός αεροδρομίου με σκοπό να δημιουργηθεί εκεί ένα κομβικό σημείο όπου θα βοηθούσε στην εξάπλωση της Ιαπωνικής Αυτοκρατορίας προς την Αυστραλία. Οι Αμερικανοί στις 7 Αυγούστου του 1942 ξεκίνησαν την απόβαση στο νησί, η οποία και διήρκεσε μέχρι τις 9 Φεβρουαρίου του 1943. Συνολικά στο νησί αποβιβάστηκαν 60.000 Αμερικανοί αλλά και Αυστραλοί στρατιώτες ενώ η ιαπωνική δύναμη αριθμούσε 36.000.
Οι επιθέσεις των συμμαχικών δυνάμεων ήταν αδυσώπητες. Για έξι μήνες πραγματοποιήθηκε μια μεγάλη επιχείρηση από ξηρά, θάλασσα και αέρα. Η μάχη με τον καιρό εξελίχθηκε σε εκστρατεία φθοράς έως ότου οι Ιάπωνες τελικά παραδόθηκαν, νικημένοι από την πείνα.Οι απώλειες ήταν τρομακτικές. Οι συμμαχικές δυνάμεις είχαν χάσει 7.000 περίπου στρατιώτες τη στιγμή που οι Ιάπωνες μετρούσαν 31.000 νεκρούς. Επίσης χάθηκαν 29 πλοία και 615 αεροπλάνα για τους Αμερικανούς και 38 πλοία και 683 αεροπλάνα για τους Ιάπωνες.
Μακρυγιάννη
Η συνοικία Μακρυγιάννη είναι συνοικία της Αθήνας που βρίσκεται νότια της πλατείας Συντάγματος, κάτω από την Ακρόπολη. Την ονομασία της οφείλει στον στρατηγό Ιωάννη Μακρυγιάννη, που κατοικούσε εκεί. Από την περιοχή αυτή ξεκινά η λεωφόρος Συγγρού.
Γκουανταλκανάλ
Εμφύλιος
Το 1999 ξέσπασε εμφύλια διαμάχη στην περιοχή. Η διαμάχη ξέσπασε μεταξύ των εγχώριων κατοίκων και των Μαλαϊτάνων που είχαν έρθει από το γειτονικό νησί. Η οργάνωση "Επαναστατικός Στρατός του Γκουανταλκανάλ", η οποία μετά ονομάστηκε Κίνημα Ελευθέρωσης του Ισατάμπου άρχισε να τρομοκρατεί και να εκδιώκει τους Μαλαϊτάνους. Ο λόγος ήταν ότι οι ντόπιοι κατηγορούσαν τους Μαλαϊτάνους ότι τους παίρνουν τη γη και τις δουλειές. Περίπου 20.000 εγκατέλειψαν τα σπίτια τους. Όμως στη συνέχεια ένα αντίπαλο κίνημα με όνομα η 'Δύναμη του Αετού της Μαλάιτα' "έριξε" την κυβέρνηση λέγοντας πως δεν κατάφερε να προστατεύσει τη ζωή και την περιουσία των Μαλαϊτάνων.
Τελικά ειρήνη επήλθε το 2000 με τη βοήθεια της Αυστραλίας. Ο εμφύλιος πόλεμος στοίχισε περίπου 100 νεκρούς.
Μακρυγιάννη
Εξωτερικοί σύνδεσμοι
Κατηγορία:Συνοικίες και περιοχές Αθήνας
Γκουανταλκανάλ
Εξωτερικοί σύνδεσμοι
Κατηγορία:Γεωγραφία των νήσων Σολομώντα
Οδός Πανός
Η Οδός Πανός είναι λογοτεχνικό περιοδικό, τριμηνιαίο, με τον υπότιτλο «Εργοτάξιο εξαιρετικών αισθημάτων», που εκδίδεται στην Αθήνα από τον Ιανουάριο του 1981. Εκδότης είναι ο ποιητής και λογοτέχνης Γιώργος Χρονάς.
Το περιοδικό έχει κάνει αφιερώματα σε τόσο σε Έλληνες καλλιτέχνες, όπως ο Μάνος Χατζιδάκις, ο Κώστας Ταχτσής, η Σωτηρία Μπέλλου, η Κατερίνα Γώγου, ο Κωνσταντίνος Καβάφης κ.ά., όσο και σε πρόσωπα παγκοσμίως γνωστά, όπως ο Πιερ Πάολο Παζολίνι, ο Ντέιβιντ Μπάουι, ο Λουκίνο Βισκόντι, ο Λόρενς Ολίβιε, ο Ράινερ Βέρνερ Φασμπίντερ κ.ά.
Εξωτερικοί σύνδεσμοι
Κατηγορία:Ελληνικά λογοτεχνικά περιοδικά
461 Σάσκια
Η Σάσκια (Saskia) είναι αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 10,48. Ανακαλύφθηκε το 1900 από τον Γερμανό αστρονόμο Μαξ Βολφ, που παρατηρούσε από τη Χαϊδελβέργη.
Φυσικά χαρακτηριστικά
Η μέση διάμετρος της Σάσκια εκτιμάται σε 45,7 χιλιόμετρα (από δεδομένα του IRAS), ενώ η μάζα της εκτιμάται σε 100 τρισεκατομμύρια τόνους για μέση πυκνότητα 2 gr/cm³. Ο φασματικός τύπος της είναι C (ανθρακούχος). Είναι άγνωστο αν και με ποια περίοδο περιστρέφεται η Σάσκια γύρω από τον εαυτό της.
Εξωτερικοί σύνδεσμοι
Σασκια
Γκέοργκ Μαλμστέν
Ο Γκέοργκ Μαλμστέν (φινλανδικά: Georg Malmstén, 1902 - 1981) υπήρξε φινλανδός τραγουδιστής, μουσικός, συνθέτης, διευθυντής ορχήστρας και ηθοποιός.
Βιογραφία
Γεννήθηκε στις 27 Ιουνίου 1902 στο Ελσίνκι. Από παιδί αχολήθηκε με τη μουσική (έπαιζε κορνέτο) και βραβεύτηκε. Κατά τη διάρκεια της στρατιωτικής του θητείας υπηρέτησε ως μουσικός και βραβεύτηκε. Σπούδασε ωδική όπερας και εν συνεχεία ακολούθησε καριέρα στην ελαφρή μουσική για να ερμηνεύσει συνολικά 842 τραγούδια σε δίκους. Στη δεκαετία του 1930 διηύθηνε την ορχήστρα Δελλαπέ. Έγραψε τραγούδια δικά του που έγιναν επιτυχίες και έγιναν δημοτικά τραγούδια της πατρίδας του.
Εξωτερικοί σύνδεσμοι
Κατηγορία:Φινλανδοί τραγουδιστές Κατηγορία:Φινλανδοί συνθέτες Κατηγορία:Διευθυντές ορχήστρας Κατηγορία:Φινλανδοί ηθοποιοί
Υποσιτισμός
Ο Υποσιτισμός είναι η λήψη λιγότερης τροφής από την κανονική ποσότητα, με αποτέλεσμα να μην τρέφεται καλά ο οργανισμός και να μην αναπτύσσεται ομαλά το σώμα - ανεπαρκής πρόσληψη θρεπτικών συστατικών. Ο υποσιτισμός μαστίζει έντονα περιοχές της Αφρικής και της Νότιας Ασίας.
Αιτίες
Ο υποσιτισμός είναι αποτέλεσμα της φτώχειας ή της σιτοδείας που υπάρχει στις περιόδους πολέμου, ξηρασίας κλπ. Σε πολλές περιπτώσεις, το φαινόμενο του υποσιτισμού είναι πιθανό να εμφανίζεται και σε χώρες αναπτυγμένες, όπου υπάρχει διαθεσιμότητα τροφής. Αυτό συμβαίνει είτε λόγω κακών διατροφικών συνηθειών, είτε λόγω διαιτητικών προγραμμάτων που προκαλούν εξάντληση.
Συμπτώματα
Τις περισσότερες φορές προκαλεί διαταραχές στο πεπτικό σύστημα και καχεξία στο σώμα. Άλλα συμπτώματα που σχετίζονται με τον υποσιτισμό, είναι: η αναιμία (έλλειψη σιδήρου), κόπωση, δυσκολία συγκέντρωσης, μειωμένη απόδοση, χλωμό πρόσωπο, ευπαθές και ξηρό δέρμα, αδυναμία, ζαλάδες, εύθραυστα νύχια, έντονη τριχόπτωση και θαμπό χρώμα μαλλιών, μειωμένο σωματικό βάρος και ύψος κλπ. Επίσης, τα άτομα που υποσιτίζονται στην παιδική και εφηβική ηλικία, εμφανίζουν συνήθως οστεοπόρωση σε κάποια στιγμή της ενήλικης ζωής τους. Γενικά το φαινόμενο οδηγεί σε μείωση της ποιότητας ζωής του ατόμου. Μάλιστα, εάν το πρόβλημα συνεχιστεί για πολύ μπορεί να επιφέρει και θάνατο.
Εξωτερικοί σύνδεσμοι
Κατηγορία:Διατροφολογία
Δημήτριος Α. Κριεζής (υπουργός)
Ο Δημήτριος Κριεζής ήταν Έλληνας στρατιωτικός και πολιτικός.
Βιογραφικά στοιχεία
Ήταν δευτερότοκος γιος του Αντωνίου Κριεζή και της Κυριακούλας, το γένος Βούλγαρη Μπέη, που είχε διατελέσει "κυρία των τιμών" της Βασίλισσας Αμαλίας.
Ο Δ. Κριεζής διετέλεσε επί Βασιλέως Γεωργίου Α' υπασπιστής του Βασιλέως, με τον βαθμό τότε του πλοίαρχου του Βασιλικού Ναυτικού. Έφτασε στον βαθμό του υποναύαρχου.).
Το 1895 έγινε Υπουργός Ναυτικών στην Κυβέρνηση Νικολάου Δηλιγιάννη 1895. Στον Ελληνοτουρκικό πόλεμο του 1897 ήταν επικεφαλής του στόλου του Ιονίου (του Αμβρακικού).
Αναφορές
Κριεζ Κατηγορία:Έλληνες αξιωματικοί του Πολεμικού Ναυτικού Κατηγορία:Ελληνοτουρκικός πόλεμος (1897) Δημητριος
Πακέτο
Στην επιστήμη των Δικτύων Υπολογιστών, το πακέτο, αποτελεί τη βασική μονάδα πληροφορίας που μεταφέρεται μέσα στα δίκτυα.
Τα δίκτυα των υπολογιστών δεν μεταφέρουν δεδομένα με τη μορφή μιας τυχαίας ακολουθίας από συνεχόμενα bit. Το δικτυακό σύστημα διαιρεί τα δεδομένα σε μικρές ενότητες που ονομάζονται πακέτα (packets), τις οποίες στέλνει μεμονωμένα. Επειδή τα δίκτυα υπολογιστών χρησιμοποιούν αυτή τη τεχνολογία, ονομάζονται συνήθως και ως δίκτυα μεταγωγής πακέτων (packet switching networks).
Διαμόρφωση των πακέτων
Ένα πακέτο αποτελείται από δύο μέρη δεδομένων: τις πληροφορίες ελέγχου και τα δεδομένα του χρήστη.Οι πληροφορίες ελέγχου, εμπεριέχουν τα δεδομένα που χρειάζεται το δίκτυο έτσι ώστε να μεταφέρει τα δεδομένα του χρήστη. Μερικές από τις πληροφορίες αυτές είναι: διευθύνσεις αποστολέα και παραλήπτη, εντοπισμός σφαλμάτων και ένας αύξων αριθμός για το κάθε πακέτο. Αυτό το μέρος του πακέτου αποκαλείται κεφαλίδα (header).
Δεδομενόγραμμα (datagram)
Γενικά, ο όρος πακέτο αντιστοιχεί σε οποιοδήποτε μήνυμα το οποίο διαμορφώνεται με τη μορφή πακέτου, που περιγράφεται στη προηγούμενη παράγραφο. Ωστόσο, ο ειδικός όρος δεδομενόγραμμα (datagram) (ή αυτοδύναμο πακέτο), αναφέρεται ειδικά στα πακέτα που ενθυλακώνονται από μια “αναξιόπιστη” (ασυνδεσμική) υπηρεσία. Μια “αξιόπιστη υπηρεσία” είναι αυτή η οποία ειδοποιεί το χρήστη σε περίπτωση απώλειας κατά τη μεταφορά ενός πακέτου, ενώ μια “αναξιόπιστη” υπηρεσία δεν ειδοποιεί σε περίπτωση απώλειας. Ο όρος αυτός, χρησιμοποιείται κυρίως για να περιγράψει τα πακέτα των πρωτοκόλλων του Επιπέδου Δικτύου (π.χ. IP datagram, UDP datagram) του μοντέλου αναφοράς OSI.
Πλαίσια υλικού
Αν και ο όρος πακέτο αναφέρεται στη γενική έννοια μιας ενότητας δεδομένων, δεν υπάρχει καθολική ομοφωνία για τη συγκεκριμένη μορφή ενός πακέτου. Το υλικό (Ethernet, οπτικές ίνες κλπ) πάνω στο οποίο βασίζονται τα δίκτυα υπαγορεύει τη μορφή του πακέτου και τις μεθόδους μετάδοσης μέσα στο δίκτυο. Για τον λόγο αυτό, χρησιμοποιείται συχνά ο όρος πλαίσιο (frame), για να περιγραφεί η μορφή ενός πακέτου για μια δεδομένη τεχνολογία υλικού. Επομένως, ο όρος αυτός χρησιμοποιείται για τα πακέτα των πρωτοκόλλων που βρίσκονται στο Φυσικό Επίπεδο (π.χ. Ethernet frame) του μοντέλου αναφοράς OSI.
Παραδείγματα Πακέτων
Παρακάτω περιγράφονραι οι δυο τύποι πακέτων που χρησιμοποιούνται πιο συχνά κατά τη μεταγωγή δεδομένων, στα δίκτυα υπολογιστών.
Πλαίσιο Ethernet (Ethernet frame)
Η πιο διαδεδομένη και πιο συχνά χρησιμοποιούμενη τεχνολογία τοπικών δικτύων, είναι το Ethernet. Όταν ένα πακέτο(IP datagram, UDP datagram κλπ) χρειάζεται να ταξιδεψει μέσα σε ένα δίκτυο Ethernet, πρέπει πρώτα να ενθυλακωθεί μέσα σε ένα πλαίσιο Ethernet. Η μορφή αυτού του πλαισίου είναι η εξής:
500px|right
IPv4
Η κεφαλίδα του πακέτου IP στην έκδοση 4 (IPv4), έχει τη μορφή που φαίνεται στην εικόνα, και αποτελείται από τα εξής πεδία:
500px|right|
IPv6
Λόγω της σταδιακής έλλειψης διευθύνσεων IP, δημιουργήθηκε η ανάγκη για την αναθεώρηση του Πρωτοκόλλου IP.Αναπόφευκτη συνέπεια, ήταν να αλλάξει και η μορφή της κεφαλίδας του πακέτου IP.